C 152/182
DA
Den Europæiske Unions Tidende
6.4.2022
1.6.
EØSU opfordrer EU til at hjælpe mindre udviklede lande med at forbedre deres teknologiske kapacitet til at undgå, at CO2-grænsetilpasningsmekanismen omgås. 1.7.
En grundig kontrol af de faktiske emissioner forbundet med importerede produkter er afgørende for en retfærdig indførelse af CO2-grænsetilpasningsmekanismen.
EØSU anbefaler, at Kommissionen stiller særskilte krav til autoriserede kontrolorganer. 1.8.
Udvalget bemærker, at der er behov for et stærkt industrielt fodaftryk i Europa, som er fuldt konkurrencedygtigt og klimaansvarligt. 1.9.
Parallelt med lovgivningsproceduren anmodes Kommissionen om at foretage en konsekvensanalyse af de mulige virkninger af CO2-grænsetilpasningsmekanismen i hele værdikæden som følge af dens gennemførelse. 1.10.
Indførelsen af en CO2-grænsetilpasningsmekanisme vil medføre betydelige ændringer i verdenshandelssystemet.
EU skal træffe alle nødvendige foranstaltninger for at sikre, at CO2-grænsetilpasningsmekanismen ikke fører til en stigning i drivhusgasemissionerne i andre dele af verden med risiko for yderligere globale emissioner.
CO2-grænsetilpasnings­ mekanismen må på ingen måde føre til en afindustrialisering af EU.
EU må i forbindelse med sine klimaambitioner ikke glemme, at en reduktion af drivhusgasemissionerne er et globalt anliggende. 1.11.
Den politiske dimension af CO2-grænsetilpasningsmekanismen er ikke blevet tilstrækkeligt behandlet.
De endelige afgørelser vedrørende CO2-grænsetilpasningsmekanismen vil i vid udstrækning bygge på drøftelserne i EU og de forhandlinger, der vil være nødvendige med handelspartnerne for at nå til enighed om resultatet og undgå en handelskonflikt. 1.12.
EØSU har en rimelig forventning om, at en velfungerende CO2-grænsetilpasningsmekanisme vil gøre beskæftigelsen mere stabil inden for klimavenlige og omstillede, tidligere CO2-intensive, virksomheder og sektorer.
Udvalget advarer imidlertid om risikoen for, at CO2-grænsetilpasningsmekanismen mislykkes i forbindelse med emissionshandelssystemet.
En fuldstændig afskaffelse af gratis tildelinger med indførelsen af CO2-grænsetilpasnings­ mekanismen kan føre til store tab af arbejdspladser i EU. 1.13.
CO2-grænsetilpasningsmekanismen vil støtte både EU's klimaambitioner og et stærkere industrielt fodaftryk i Europa i fremtiden.
Ved gennemførelsen af CO2-grænsetilpasningsmekanismen — både under og efter overgangs­ perioden — skal der tages hensyn til åbenlyse risici, såsom vanskeligheder i forbindelse med verifikationen af indsendte oplysninger om CO2-emissioner fra tredjelande og mulig omgåelse af reglerne.
2.
Resumé af Kommissionens forslag 2.1.
Den 14. juli offentliggjorde Kommissionen pakken »Fit for 55: realisering af EU's klimamål for 2030 på vej mod klimaneutralitet« (1).
Den indeholder et forslag til en CO2-grænsetilpasningsmekanisme (2), som er tæt knyttet til revisionen af direktivet om emissionshandelssystemet (ETS) (3).
Selve Fit for 55-pakken er blevet til som følge af meddelelsen om den europæiske grønne pagt (4), der blev offentliggjort den 15. december 2019. 2.2.
Ifølge forslaget skal der anvendes et »teoretisk emissionshandelssystem« på import af flere industriprodukter og elektricitet.
De sektorer, der er omfattet af den første fase, er cement, stål, gødning, aluminium og elektricitet. 2.3.
For materialer, der kræver en mere intensiv efterfølgende forarbejdning, omfatter forslaget allerede mange produkter i efterfølgende produktionsled.
Ikke desto mindre henvises der til »komplekse produkter«, som kan udvide forslagets anvendelsesområde. 2.4.
Den administrative byrde forbundet med CO2-grænsetilpasningsmekanismen påhviler Kommissionen, medlems­ staterne og importørerne på EU's marked.
(1) (2) (3) (4)
COM(2021) COM(2021) COM(2021) COM(2019)
550 564 551 640
final. final. final. final.